Toți șoferii trebuie să știe asta! S-a schimbat legea privind valabilitatea ITP-ului
Anumite categorii de conducători auto din România trebuie să efectueze inspecția tehnică periodică (ITP) de două ori pe an, ca urmare a promulgării legii de către președintele Klaus Iohannis.
Șeful statului a semnat legea marți, care aprobă Ordonanța Guvernului nr. 3/2024 pentru modificarea unor acte normative din domeniul transportului rutier.
Potrivit acestui act legislativ, sunt exceptate de la obligația de a efectua ITP-ul vehiculele lente, adică mașinile cu o viteză maximă construită de până la 25 km/h.
Scopul principal al acestei legi este să clarifice anumite aspecte legate de efectuarea inspecției tehnice periodice a vehiculelor înmatriculate sau înregistrate în România, să reglementeze atestarea profesională a personalului specializat din domeniul transportului rutier și să alinieze unele dispoziții privind încheierea și executarea contractelor de transport pentru transporturile efectuate în interiorul țării.